Държавен вестник, бр. 27, 2026 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  27
към тях по форуърдните валутни договори и 
договорите за лихвен суап;
2. стойността на нетната експозиция по 
форуърдните валутни договори и договорите 
за лихвен суап с финансови институции от 
групата и финансови институции, които се 
намират в тесни връзки с дружества от групата.
(3) Не повече от 10 на сто от активите на 
универсален пенсионен фонд в консервативен 
подфонд могат да бъдат инвестирани в ценни 
книжа по чл. 176, ал. 1, т. 1, буква „г“.
(4) Не повече от 10 на сто от активите на 
универсален пенсионен фонд в консервативен 
подфонд могат да бъдат инвестирани в ценни 
книжа по чл. 176, ал. 1, т. 1, буква „д“.
(5) Не повече от 15 на сто от активите на 
универсален пенсионен фонд в консервативен 
подфонд могат да бъдат инвестирани в ценни 
книжа по чл. 176, ал. 1, т. 3, като не повече от 
5 на сто от активите могат да са в облигации, 
издадени от орган на местната власт, които 
не се търгуват на регулиран пазар.
(6) Не повече от 10 на сто от активите на 
универсален пенсионен фонд в консервативен 
подфонд могат да бъдат инвестирани във фи­
нансови инструменти по чл. 176, ал. 1, т. 4.
(7) Не повече от 20 на сто от активите на 
универсален пенсионен фонд в консервативен 
подфонд могат да се инвестират във финансо­
ви инструменти по чл. 176, ал. 1, т. 5, букви 
„а“ и „б“.
(8) Инвестициите във влогове в една банка 
не могат да превишават 5 на сто от активите 
в подфонда.
(9) Не повече от 20 на сто от активите на 
универсален пенсионен фонд в консервативен 
подфонд могат да бъдат инвестирани във фи­
нансови инструменти по чл. 176, ал. 1, т. 7, 
букви „а“ – „в“.
(10) Не повече от 5 на сто от активите 
на универсален пенсионен фонд в консерва­
тивен подфонд могат да бъдат инвестирани 
във финансови инструменти по чл. 176, ал. 1, 
т. 12, като не повече от 1 на сто от активите 
на подфонда могат да бъдат инвестирани в 
дружества със специална инвестиционна цел, 
инвестиращи във вземания.
(11) Не повече от 20 на сто от активите на 
универсален пенсионен фонд в консервативен 
подфонд могат да бъдат инвестирани във фи­
нансови инструменти по чл. 176, ал. 1, т. 13, 
като не повече от 5 на сто от активите на 
подфонда могат да се инвестират в дялове на 
колективни инвестиционни схеми, управлява­
ни от едно и също управляващо дружество.
(12) Не повече от 20 на сто от активите 
на универсален пенсионен фонд в консерва­
тивен подфонд могат да са деноминирани 
във валута, различна от евро, с изключение 
на активите, за които е налице ограничаване 
на валутния риск чрез сключени хеджиращи 
сделки съгласно чл. 179б.
(13) Не повече от 25 на сто от активите 
на универсален пенсионен фонд в консерва­
тивен подфонд могат да бъдат инвестирани 
във финансови инструменти по чл. 176, ал. 1, 
т. 7, букви „а“ – „в“, т. 12 и 13.
(14) Конкретните изисквания и ограничения 
към инвестициите на универсален пенсионен 
фонд в консервативен подфонд се определят 
в инвестиционна политика на фонда.“
§ 80. Член 178а се отменя.
§ 81. В чл. 179 се правят следните измене­
ния и допълнения:
1. Досегашният текст става ал. 1 и в нея 
думите „и на фонд за извършване на плаща­
ния“ се заличават.
2. Създава се ал. 2:
„(2) Пенсионноосигурителното дружество 
може да предоставя заеми на безналични фи­
нансови инструменти в общ размер до 5 на сто 
от активите на управляваните професионален 
пенсионен фонд и от активите в динамичен и 
в балансиран подфонд в универсален пенси­
онен фонд и до 50 на сто от инвестицията във 
всеки конкретен инструмент на всеки фонд, 
съответно подфонд, при следните условия:
1. даването в заем се извършва в рамките 
на единна система за заемане на финансови 
инструменти, организирана от регулиран 
пазар по смисъла на чл. 152, ал. 1 от Закона 
за пазарите на финансови инструменти и/или 
депозитарна институция, получила лиценз за 
извършване на дейност съгласно Регламент 
(ЕС) № 909/2014 на Европейския парламент и 
на Съвета от 23 юли 2014 година за подобряване 
на сетълмента на ценни книжа в Европейския 
съюз и за централните депозитари на ценни 
книжа, както и за изменение на директиви 
98/26/ЕО и 2014/65/ЕС и Регламент (ЕС) 
№ 236/2012 (OB, L 257/1 от 28 август 2014 г.) 
в съответствие с правилата на системата;
2. за връщането на дадените в заем финан­
сови инструменти е предоставено обезпечение 
в размер на поне 100 на сто от текущата им 
оценка в рамките на механизъм за клиринг 
и сетълмент на системата по т. 1.“
§ 82. В чл. 179а ал. 1 се изменя така:
„(1) Пенсионноосигурителното дружество 
може да сключва от името и за сметка на 
управляван от него професионален пенсионен 
фонд и универсален пенсионен фонд за ди­
намичен и балансиран подфонд репо сделки 
и обратни репо сделки с ценни книжа по 
чл. 176, ал. 1 за срок, не по-дълъг от 6 месеца, 
общо в размер до 5 на сто от активите на 
фонда, съответно подфонда, определени към 
края на работния ден, предхождащ датата на 
сключване на последната репо сделка или на 
последната обратна репо сделка.“